CELEX: 62018TB0330
Language: hr
Date: 2019-05-08 00:00:00
Title: predmet T-330/18: Rješenje Općeg suda od 8. svibnja 2019. — Carvalho i dr. protiv Parlamenta i Vijeća („Tužba za poništenje i naknadu štete — Okoliš — Emisija stakleničkih plinova — Paket mjera za klimu i energiju do 2030. godine — Direktiva (EU) 2018/410 — Uredba (EU) 2018/842 — Uredba (EU) 2018/841 — Nepostojanje osobnog utjecaja — Nedopuštenost”)

8.7.2019   
            
            
               HR
            
            
               Službeni list Europske unije
            
            
               C 230/49
            
         
      Rješenje Općeg suda od 8. svibnja 2019. — Carvalho i dr. protiv Parlamenta i Vijeća
      (predmet T-330/18) (1)
      
      („Tužba za poništenje i naknadu štete - Okoliš - Emisija stakleničkih plinova - Paket mjera za klimu i energiju do 2030. godine - Direktiva (EU) 2018/410 - Uredba (EU) 2018/842 - Uredba (EU) 2018/841 - Nepostojanje osobnog utjecaja - Nedopuštenost”)
      (2019/C 230/61)
      Jezik postupka: engleski
      
         Stranke
      
      
         Tužitelji: Armando Carvalho (Santa Comba Dão, Portugal) i ostali tužitelji čija su imena navedena u prilogu rješenju (zastupnici: G. Winter, profesor, R. Verheyen, odvjetnik, i H. Leith, barrister)
      
         Tuženici: Europski parlament (zastupnici: L. Darie i A. Tamás, agenti), Vijeće Europske unije (zastupnici: M. Moore i M. Simm, agenti)
      
         Predmet
      
      S jedne strane, zahtjev koji se temelji na članku 263. UFEU-a i kojim se traži djelomično poništenje Direktive (EU) 2018/410 Europskog parlamenta i Vijeća od 14. ožujka 2018. o izmjeni Direktive 2003/87/EZ radi poboljšanja troškovno učinkovitih smanjenja emisija i ulaganja za niske emisije ugljika te Odluke (EU) 2015/1814 (SL 2018., L 76, str. 3), osobito njezina članka 1., Uredbe (EU) 2018/842 Europskog parlamenta i Vijeća od 30. svibnja 2018. o obvezujućem godišnjem smanjenju emisija stakleničkih plinova u državama članicama od 2021. do 2030. kojim se doprinosi mjerama u području klime za ispunjenje obveza u okviru Pariškog sporazuma i izmjeni Uredbe (EU) br. 525/2013 (SL 2018., L 156, str. 26), osobito njezina članka 4. stavka 2. i njezina Priloga I. i Uredbe (EU) 2018/841 Europskog parlamenta i Vijeća od 30. svibnja 2018. o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030. te o izmjeni Uredbe (EU) br. 525/2013 i Odluke br. 529/2013/EU (SL 2018., L 156, str. 1.), osobito njezina članka 4. i, s druge strane, zahtjev koji se temelji na člancima 268. i 340 UFEU-a i kojim se traži, u obliku naloga, naknada štete koju su tužitelji navodno pretrpjeli.
      
         Izreka
      
      
                  1.
               
               
                  
                     Tužba se odbacuje kao nedopuštena.
                  
               
            
                  2.
               
               
                  
                     Obustavlja se postupak o zahtjevima za intervenciju koje su podnijeli Climate Action Network Europe, WeMove Europe SCE mbH, Arbeitsgemeinschaft Bäuerliche Landwirtschaft i Europska komisija.
                  
               
            
                  3.
               
               
                  
                     Armando Carvalho i ostali tužitelji čija su imena navedena u prilogu snosit će, osim vlastitih troškova, i troškove Europskog parlamenta i Vijeća Europske unije.
                  
               
            
                  4.
               
               
                  
                     Climate Action Network Europe, WeMove Europe, Arbeitsgemeinschaft Bäuerliche Landwirtschaft i Europska komisija snosit će vlastite troškove nastale povodom zahtjevâ za intervenciju.
                  
               
            
         (1)  SL C 285, 13. 8. 2018.